CELEX: 62020TA0465
Language: mt
Date: 2021-05-19 00:00:00
Title: Kawża T-465/20: Sentenza tal-Qorti Ġenerali tad-19 ta’ Mejju 2021 – Ryanair vs Il-Kummissjoni (TAP; Covid-19) (“Għajnuna mill-Istat – Suq Portugiż tat-trasport bl-ajru – Għajnuna mogħtija mill-Portugall lil TAP minħabba l-pandemija tal-COVID-19 – Self mill-Istat – Deċiżjoni li ma jitqajmux oġġezzjonijiet – Punt 22 tal-Linji gwida dwar l-għajnuna mill-Istat għas-salvataġġ u għar-ristrutturazzjoni ta’ impriżi f’diffikultà – Kumpannija li tagħmel parti minn grupp – Diffikultajiet speċifiċi u li ma jirriżultawx minn tqassim arbitrarju tal-ispejjeż fi ħdan il-grupp – Diffikultajiet serji wisq sabiex jiġu solvuti mill-grupp innifsu – Obbligu ta’ motivazzjoni – Żamma fis-seħħ tal-effetti tad-deċiżjoni”)

5.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/20
            
         
      Sentenza tal-Qorti Ġenerali tad-19 ta’ Mejju 2021 – Ryanair vs Il-Kummissjoni (TAP; Covid-19)
      (Kawża T-465/20) (1)
      
      (“Għajnuna mill-Istat - Suq Portugiż tat-trasport bl-ajru - Għajnuna mogħtija mill-Portugall lil TAP minħabba l-pandemija tal-COVID-19 - Self mill-Istat - Deċiżjoni li ma jitqajmux oġġezzjonijiet - Punt 22 tal-Linji gwida dwar l-għajnuna mill-Istat għas-salvataġġ u għar-ristrutturazzjoni ta’ impriżi f’diffikultà - Kumpannija li tagħmel parti minn grupp - Diffikultajiet speċifiċi u li ma jirriżultawx minn tqassim arbitrarju tal-ispejjeż fi ħdan il-grupp - Diffikultajiet serji wisq sabiex jiġu solvuti mill-grupp innifsu - Obbligu ta’ motivazzjoni - Żamma fis-seħħ tal-effetti tad-deċiżjoni”)
      (2021/C 263/27)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda) (rappreżentanti: E. Vahida, F.-C. Laprévote, S. Rating, I. G.-Metaxas-Maranghidis u V. Blanc, avukati)
      
         Konvenuta: Il-Kummissjoni Ewropea (rappreżentanti: L. Flynn, V. Bottka u S. Noë, aġenti)
      
         Intervenjenti insostenn tal-kovenuta: Ir-Repubblika Franċiża (rappreżentanti: P. Dodeller u E. de Moustier, aġenti), Ir-Repubblika tal-Polonja (rappreżentant: B. Majczyna, aġent), Ir-Repubblika Portugiża (rappreżentanti: L. Inez Fernandes, P. Barros da Costa u S. Jaulino, aġenti, assistiti minn N. Mimoso Ruiz, avukat)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2020) 3989 finali, tal-10 ta’ Ġunju 2020, dwar l-għajnuna mill-Istat SA.57369 (2020/N) – COVID-19 – Il-Portugall – Għajnuna mogħtija lil TAP.
      
         Dispożittiv
      
      
                  1)
               
               
                  Id-Deċiżjoni tal-Kummissjoni C(2020) 3989 finali tal-10 ta’ Ġunju 2020 dwar l-għajnuna mill-Istat SA.57369 (2020/N) – COVID-19 – Il-Portugall – Għajnuna mogħtija lil TAP, hija annullata.
               
            
                  2)
               
               
                  L-effetti tal-annullament tal-imsemmija deċiżjoni għandhom jiġu sospiżi sal-adozzjoni ta’ deċiżjoni ġdida mill-Kummissjoni Ewropea skont l-Artikolu 108 TFUE. L-imsemmija effetti għandhom jinżammu sospiżi għal perijodu li ma jistax jaqbeż xahrejn mid-data tal-għoti ta’ din is-sentenza fil-każ li l-Kummissjoni tiddeċiedi li tadotta din id-deċiżjoni ġdida fil-kuntest tal-Artikolu 108(3) TFUE u matul perijodu addizzjonali raġonevoli jekk il-Kummissjoni tiddeċiedi li tiftaħ il-proċedura prevista fl-Artikolu 108(2) TFUE.
               
            
                  3)
               
               
                  Il-Kummissjoni hija kkundannata tbati l-ispejjeż rispettivi tagħha, kif ukoll dawk sostnuti minn Ryanair DAC.
               
            
                  4)
               
               
                  Ir-Repubblika Franċiża, ir-Repubblika tal-Polonja u r-Repubblika Portugiża għandhom ibatu l-ispejjeż rispettivi tagħhom.
               
            
         (1)  ĠU C 287, 31.8.2020.